姜濤洛杉磯睇NBA撐湖人 Edan追星太貼被保安趕出場
2024年04月08日 19:01
東網電視
更多新聞短片
組合MIRROR現於美國舉行巡迴演唱會,身在洛杉磯的一眾成員今日就把握機會,於當地欣賞NBA賽事,力撐主場隊湖人!其中人氣王姜濤孖住「大表哥」邱士縉(Stanley)及呂爵安(Edan)睇比賽,姜濤於社交網High爆晒相,指終於夢想成真:「終於來到小時候夢想的地方了,感恩一路上的緣分,感受到大家平時應援和叫我們名字喉嚨的痛。」見姜濤睇波時亦被不少外籍女士集郵,可見他於外國同樣人氣高企。
同行的Edan亦有在社交網發長文,指雖然最愛的球員勒邦占士(LeBron James)未有落場,但依然無損雅興:「佢(LeBron James)真係咁啱病咗...好!唔緊要!仲有Anthony Davis睇!」而有黑氣石之稱的Edan更自嘲連累湖人輸波,又自爆被保安攔截,導致在第三節禁止返位,即被「爵屎」笑指他終於明白平時fans的感受。